# **Formulare criteriu privind acces la tehnicieni sau organisme tehnice în aplicarea prevederilor art. 179, lit. c) din Legea nr. 98/2016**

Ofertantul (Operator Economic individual sau asociere de Operatori Economici) dovedește că are acces la tehnicieni și/sau organisme tehnice *[selectați corespunzător, în funcție de obiectul Contractului de servicii și a situației aplicabile, în cazul în care această cerință de calificare devine necesară prin raportare la conținutul Caietului de Sarcini],* implicat în controlul *[selectați corespunzător]* calității serviciului pentru următoarele/următoarea etape/etapă din procesul de prestare *[precizați etapele din realizarea serviciului respectiv:*

*Exemplu: pentru servicii de elaborare a documentațiilor tehnico-economice pentru realizarea obiectivelor de investiții - coroborați cu activitățile necesar a fi realizate incluse în legislația aferentă – colectarea informațiilor, verificarea datelor de intrare și a datelor de ieșire în următoarele faze de proiectare: elaborare concept tehnic – studiu de fezabilitate, elaborare proiectare de detaliu, asistență tehnică, etc.:*

*Pentru controlul calității, tehnicienii pot lua forma:*

1. *tehnicienilor din organizația operatorului economic ofertant, responsabili pentru controlul calității[[1]](#footnote-1), atât sub aspectul procesului specific de prestare a serviciilor (etape/activități în realizarea serviciilor) cât și sub aspectul rezultatelor obținute (documentații tehnice) – de exemplu: Tehnician controlul calității pentru estimarea costurilor, pentru controlul documentelor, cu condiția ca aceștia să nu fie incluși ca cerință expresă în Caietul de sarcini, să fie necesar a fi reflectați de operatorii economici ofertanți în Propunerea tehnică la abordarea pentru managementul calității și să fie incluși în propunerea tehnică*
2. *tehnicienilor sau organismelor tehnice care nu fac parte din organizația operatorului economic în legătură cu tehnicile și activitățile cu caracter operațional utilizate pentru îndeplinirea condițiilor de calitate ale serviciului prestat de Operatorul Economic – exemplu: Laboratoare de încercări și etalonare pentru controlul carotelor în cazul serviciilor de proiectare - elaborare documentații tehnice, laboratoare de analiză a solului, orice alte laboratoare necesare care execută analize şi încercări în conformitate cu prevederile reglementărilor tehnice în construcții, cu standardele naționale sau cu alte documente tehnice aplicabile, pentru controlul calității pe parcursul elaborării documentațiilor tehnice pentru lucrările de construcții și* *laboratoare care execută analize şi încercări pentru constatarea stării tehnice a construcțiilor existente, necesare în cadrul activităților de expertizare tehnică a construcțiilor şi de urmărire a comportării în timp a construcțiilor.*

*Atunci când este necesar accesul la un laborator autorizat, respectiv în cazul în care obiectul contractului se referă, de exemplu, la documentații tehnico-economice pentru realizarea de intervenții la construcții existente, la documentații tehnico-economice care implică studii tehnice de teren – geotehnice sau studii de mediu ce implică analize de carote, includeți aici informații privind gradul laboratorului solicitat, respectiv - gradul I sau II, III*, *astfel încât operatorul economic ofertant să înțeleagă dacă trebuie să prezinte DUAE pentru organizația ce realizează analize şi încercări privind controlul calității în vederea constatării stării tehnice a construcțiilor sau elementelor de construcții existente, necesare în cadrul activităților de expertizare tehnică a construcțiilor şi de urmărire a comportării în timp a acestora.*

*Cerințele privind accesul la tehnicieni privind controlul calității sau la organisme tehnice pentru controlul calității:*

1. *pot coexista în aceeași documentație - în funcție de tipul serviciilor*
2. *pot fi complementare una alteia*
3. *pot fi alegerea operatorului economic ofertant pentru una din modalități, acolo unde activitățile incluse în obiectul contractului nu sunt subiect de reglementare tehnică.*

*[nu includeți aici informații legate de verificarea documentațiilor tehnico-economice de către verificatori de proiecte atestați, întrucât, conform prevederilor art. 22 alin. 3 din Legea 10/1995 republicată, „asigurarea verificării proiectelor prin specialiști verificatori de proiecte atestați” este o obligație și o răspundere a investitorului, în timp ce obligația și răspunderea proiectantului este limitată prin același act normativ (art. 23 lit. c) la „prezentarea proiectelor elaborate în fața specialiștilor verificatori de proiecte atestați,* ***stabiliți de către investitor****, precum şi soluționarea neconformităților şi neconcordanțelor semnalate; in timp ce art 4 din HG 925/1995 precizeaza ”Proprietarii, după caz, investitorii sau administratorii construcţiilor vor încheia contracte distincte pentru verificare sau expertizare tehnică cu persoanele fizice sau juridice din categoriile mai sus menţionate Sumele cuvenite persoanelor fizice sau juridice atestate, prevăzute la alin. 1, pentru activitatea de verificare tehnică a proiectelor sau de expertizare tehnică de calitate a proiectelor şi a construcţiilor se stabilesc în condiţiile prevăzute de lege”*

*În cazul în care este aplicabil și a rezultat a fi necesar ca urmare a aplicării principiului proporționalității prin raportare la obiectul contractului, includeți aici tehnicieni de tipul expert tehnic atestat, care elaborează raportul de expertiză tehnică, respectiv experți tehnici pentru cerințele esențiale A, B, C, D, E, F, pe domenii de construcții şi specialități de instalații sau specialist încercări nedistructive.]*

Ca dovadă preliminară pentru demonstrarea îndeplinirii cerinței minime, Ofertantul trebuie să utilizeze *Partea IV. Criterii de selecție, Secțiunea C: Capacitatea tehnică și profesională* în DUAE (răspuns) rubrica "*Tehnicieni sau organisme tehnice pentru controlul de calitate*".

Pentru furnizarea informațiilor aferente, Operatorul Economic Ofertant completează în DUAE (răspuns), utilizând formatul pus la dispoziție de Autoritatea Contractantă, în câmpul *"Vă rugăm să le descrieți"* cel puțin:

1. informații despre tehnicienii și sau organismele tehnice *[selectați corespunzător, în funcție de obiectul Contractului de servicii și a situației aplicabile],* implicat în asigurarea și/sau controlul *[selectați corespunzător]* calității serviciului la care are acces în vederea îndeplinirii cerinței minime;
2. informații despre documentele care urmează să fie prezentate ca probe pentru demonstrarea accesului la tehnicienii și sau organismele tehnice *[selectați corespunzător, în funcție de obiectul Contractului de servicii și a situației aplicabile],* implicat în asigurarea și/sau controlul *[selectați corespunzător]* calității serviciului.

Cerința mai sus menționată este obligatorie și se evaluează: CERINȚĂ ÎNDEPLINITĂ/CERINȚĂ NEÎNDEPLINITĂ utilizând ca referințe:

1. descrierea din Fișa de Date a Achiziției – *Secțiunea III.2.3.a) Capacitatea tehnică și/sau profesională*, paragraful *Tehnicieni și/sau organisme tehnice*,
2. informațiile furnizate de Operatorul Economic Ofertant în DUAE (răspuns)

în aplicarea prevederilor art. 193, alin. (1) din Legea nr. 98/2016 și art. 132, alin. (1) din HG nr. 395/2016, în etapa de verificare a modului de îndeplinire a cerințelor minime,

respectiv,

1. informațiile furnizate de Operatorul Economic Ofertant în DUAE (răspuns),
2. documentele justificative ce urmează a fi furnizate de Operatorul Economic Ofertant pentru informațiile incluse în DUAE (răspuns),

în aplicarea prevederilor art. 196 din Legea nr. 98/2016 și art. 132, alin. (2) din HG nr. 395/2016.

În condițiile art. 20 alin. (7) din HG nr. 395/2016, în cazul în care există discrepanțe între informațiile prevăzute în DUAE şi cele prevăzute în fișa de date, prevalează informațiile din fișa de date, DUAE urmând a fi revizuit corespunzător.

Pentru a demonstra îndeplinirea cerinței minime, orice Operator Economic Ofertant are dreptul:

1. să invoce susținerea unui terț (entitate) și să utilizeze capacitățile acestuia pentru a satisface cerința minimă, indiferent de natura relațiilor juridice existente între Operatorul Economic Ofertant și entitatea ale cărei capacități le utilizează, în condițiile art. 182 din Legea nr. 98/2016;
2. să participe în comun cu alți Operatori Economici la Procedura de Atribuire, în condițiile art. 53 din Legea nr. 98/2016.

În cazul în care un Operator Economic Ofertant își **exercită dreptul de a utiliza capacitățile altor entități** pentru a demonstra îndeplinirea cerinței minime, atunci acesta trebuie:

1. să transmită împreună cu Oferta, până la termenul limită comunicat pentru depunerea Ofertei următoarele:
	1. Angajamentul ferm de susținere din partea unui terț în ceea ce privește îndeplinirea criteriilor referitoare la capacitatea tehnică și/sau profesională ce include:
		1. o enumerare și descriere a capacităților pe care entitatea respectivă le pune la dispoziția Operatorului Economic Ofertant, prin raportare la cerința minimă comunicată în Fișa de Date a Achiziției și cu referire la anexa/anexele angajamentului ferm;
		2. modalitatea efectivă în care entitatea pe ale cărei capacități se bazează Operatorul Economic (Terțul Susținător) asigură Autorității Contractante îndeplinirea obligațiilor asumate prin angajament în situația în care Operatorul Economic Ofertant căruia îi acordă susținere devine Contractant și întâmpină dificultăți pe parcursul derulării Contractului (în situația în care capacitățile incluse în angajamentul ferm vizează resurse netransferabile);
		3. anexa/anexele ce prezintă modul efectiv prin care entitatea pe a cărei capacitate se bazează Operatorul Economic Ofertant va asigura îndeplinirea angajamentului, inclusiv, dar fără a se limita la planificarea și monitorizarea fluxului de informații, documente, resurse și altele asemenea dintre entitatea ale cărei capacități Operatorul Economic le utilizează și Operatorul Economic Ofertant.
	2. un formular DUAE (răspuns) separat pentru Operatorul Economic/entitatea ale cărei capacități le utilizează, care să cuprindă informațiile solicitate în *Partea I, Partea II (Secțiunile A și B), Partea III, Partea IV: Criterii de selecție, Secțiunea C: Capacitatea tehnică și profesională* rubrica "*Tehnicieni sau organisme tehnice pentru controlul de calitate*", completat și semnat în mod corespunzător de Terțul Susținător.
2. Să marcheze „Da” în propriul DUAE (răspuns) care însoțește Oferta, *Partea II: Informații referitoare la Operatorul Economic, Secțiunea C: Informații privind utilizarea capacităților altor entități*.

Instrucțiunile de mai sus pentru furnizarea informațiilor privind accesul la tehnicieni și/sau organisme tehnice în ceea ce privește DUAE (răspuns) ca dovadă preliminară sau în legătură cu documentele probative sau justificative sunt extinse și la Operatorii Economici pe ale căror capacități se bazează Operatorul Economic Ofertant.

În cazul în care Ofertantul utilizează capacitățile altor entități pentru a demonstra îndeplinirea cerinței minime, Terțul Susținător trebuie:

1. să nu se afle în una din situațiile descrise în Fișa de Date a Achiziției ca reprezentând motiv de excludere;
2. să fie înscris într-un registru profesional relevant sau în registrul comerțului, în țara în care este stabilit.

În cazul în care un Operator Economic Ofertant își exercită dreptul de a participa în comun cu alți Operatori Economici la Procedura de Atribuire, în condițiile art. 53 din Legea nr. 98/2016, pentru a demonstra îndeplinirea cerinței minime, atunci acesta trebuie:

1. să transmită împreună cu Oferta, până la termenul limită comunicat pentru transmiterea Ofertei, următoarele:
	1. Acordul de asociere;
	2. un formular DUAE (răspuns) separat pentru Operatorul Economic cu care participă la această procedură, care să cuprindă informațiile solicitate în *Partea I, Partea II (Secțiunile A și B), Partea III, Partea IV: Criterii de selecție, Secțiunea C: Capacitatea tehnică și profesională* rubrica "*Tehnicieni sau organisme tehnice pentru controlul de calitate*", completat și semnat în mod corespunzător de Operatorul Economic cu care prezintă Oferta în asociere.
2. Să marcheze „Da” în propriul DUAE (răspuns), *Partea II: Informații referitoare la operatorul economic, Secțiunea A: Informații privind operatorul economic* la rubrica „*Operatorul economic participă la procedura de achiziții publice împreună cu alții?*” și să completeze informațiile suplimentare solicitate în acest sens.

În cazul în care Ofertantul este o asociere de Operatori Economici, oricare membru al asocierii va prezenta individual informații referitoare la accesul la tehnicieni și/sau organisme tehnice *[selectați]*, implicat în asigurarea și/sau controlul *[selectați]* calității serviciului, pentru partea din Contract pe care o va îndeplini, iar cerința va fi îndeplinită în mod cumulativ.

La solicitarea expresă a Autorității Contractante și în aplicarea prevederilor art. 196 și următoarele din Legea nr. 98/2016, transmisă ca urmare a finalizării procesului de evaluare și întocmirea clasamentului ofertelor admisibile pe baza aplicării criteriului de atribuire, Ofertantul (Operator Economic individual sau membru al asocierii) aflat pe primul loc va demonstra îndeplinirea cerinței minime privind accesul la tehnicieni și/sau organisme tehnice prin prezentarea de documente care să probeze toate afirmațiile incluse în DUAE (răspuns) la rubrica "*Tehnicieni sau organisme tehnice pentru controlul de calitate*".

Documentele suport includ, dar nu se limitează la acordul dintre operatorul economic ofertant și laboratorul/tehnicianul ce asigură controlul calității serviciului sau alte dovezi nominalizate de către Ofertant în DUAE (răspuns) ca document suport pentru informațiile incluse în DUAE (răspuns) în legătură cu demonstrarea "accesului la tehnicieni și/sau organisme tehnice *[selectați corespunzător, în funcție de obiectul Contractului de servicii și a situației aplicabile],* implicat în asigurarea și/sau controlul *[selectați]* calității serviciului pentru următoarele/următoarea etape/etapă din procesul de prestare *[selectați]”*.

*[autoritatea contractantă trebuie să adapteze informația de la paragraful de mai jos, în corespondență cu forma finală a cerinței minime de calificare]*

Documentele suport ce pot fi precizate în DUAE iau:

1. fie forma certificatelor de autorizare emise de autoritatea competentă care atestă autorizarea unui laborator (inclusiv gradul acestuia și profilul și natura analizelor/încercărilor/determinărilor/etalonărilor) de a efectua analize și încercări specifice activității economice respective și competența legală de a emite, în condițiile legii, documente privind analizele și încercările/determinările/etalonările realizate, în situațiile în care activitatea tehnicienilor și a organismelor tehnice este determinată prin reglementări tehnice în domeniu ca fiind parte componentă a activităților ce trebuie prestate în cadrul contractului
2. fie forma certificatelor/diplomelor de atestare a competențelor solicitate în utilizarea instrumentelor pentru controlul calității nominalizate, respectiv *[introduceți]*

În cazul în care, din orice motive documentele justificative solicitate nu sunt în limba procedurii specificată în *Secțiunea IV.3.6)* a Fișei de Date a Achiziției, Operatorii Economici trebuie să prezinte, ca urmare a solicitării exprese a Autorității Contractante, versiunea tradusă a respectivelor documente în limba procedurii așa cum este aceasta specificată în *Secțiunea IV.3.6* a Fișei de Date a Achiziției.

În aplicarea art. 197 din Legea 98/2016, atunci când, la completarea DUAE, Operatorul Economic precizează că documentele justificative pentru afirmațiile și informațiile incluse în declarația pe proprie răspundere (sub forma DUAE) sunt disponibile în format electronic și indică URL-ul și codul de acces la informații, acesta nu trebuie să mai transmită, la solicitarea expresă a Autorității Contractante, documentele suport, ci doar să confirme Autorității Contractante că informațiile sunt disponibile pentru a fi accesate și transferate de la adresa URL menționată de operator și incluse în arhiva electronică constituită la nivel de Autoritate Contractantă.

În aplicarea prevederilor art. 183, alin. (2) din Legea nr. 98/2016, Autoritatea Contractantă solicită o singură dată Ofertantului înlocuirea Terțului Susținător, respectiv a entității pe ale cărei capacități Ofertantul se bazează pentru îndeplinirea cerinței minime privind accesul la tehnicieni și/sau organisme tehnice, utilizând ca referință condițiile de participare la procedură specificate în Fișa de Date a Achiziției, informațiile incluse în DUAE (răspuns) prezentat de Terțul Susținător, conținutul *Angajamentului de susținere de terță parte* și evidențele furnizate de Operatorul Economic Ofertant drept dovezi pentru informațiile incluse în *Angajamentul de susținere de terță parte* și DUAE (răspuns) al Operatorului Economic pe ale cărui capacități Operatorul Economic Ofertant se bazează.

1. *Acolo unde este aplicabil specificați care sunt competențele necesare unui tehnician în controlul calității pentru serviciile respective- exemplu certificare pentru un anumit software de control al calității 2D, 3D sau o anumită tehnică/ instrument de controlul calității respectiv – calificare educațională sau experiență profesională în controlul calității cu software-ul solicitat sau metoda/instrumentul solicitat*  [↑](#footnote-ref-1)